
	R O M Â N I A

Judetul Timis

Municipiul  Timisoara

Directia  Fiscala a Municipiului Timisoara

Timisoara, B-dul M.Eminescu nr.2B, C.I.F. 21666630,

tel.408100, fax.0256-408191, www.dfmt.ro
	

	Nr. IF2014-052002/12.09.2014
	APROBAT

PRIMAR 

NICOLAE ROBU


R E F E R A T 

privind aprobarea Regulamentului privind desfăşurarea licitaţiilor organizate pentru închirierea bunurilor aflate în proprietatea publică sau privată a Municipiului Timisoara, aprobarea modelului cadru a contractului de concesiune si incheierea de acte aditionale la contractele de inchiriere aflate in derulare


1. Avand in vedere dispozitiile Legii nr. 215/2001 privind administratia publica locala care prevad posibilitatea valorificarii bunurilor imobile aflate in proprietatea publica sau privata a municipiului Timisoara si prin institutia inchirierii (locatiunii),

In scopul realizarii unui interes economic pentru municipiu, 


In vederea exercitarii acestei preorgative  in conditii de echitate, transparenta, proportionalitate, nediscrimniare, egalitate,  eficienta si eficacitate,


Avand in vedere faptul ca, in legislatia specifica proprietatii publice apartinand unitatilor administrativ teritoriale, inchirierea bunurilor imobile implica in mod obligatoriu procedura licitatiei, procedura care trebuie aplicata prin similitudine si in cazul inchirierii bunurilor proprietate private a municipiului

Avand in vedere ca in legislatia actuala nu se identifica niciun act normativ care sa stabileasca un cadru privind organizarea si desfasurarea licitatiilor publice privind inchirierea bunurilor imobile aflate in proprietatea publica sau privata a unitatilor administrative teritoriale,


In considerarea prerogativelor legale ale Consiliului Local privind administrarea domeniului public şi privat al comunei, oraşului sau municipiului se impune necesitatea reglementarii la nivel local a unui cadru unitar privind organizarea si desfasurarea licitatiei privind inchierierea bunurilor imobile proprietate publica si privata a municipiului Timisoara.

 
2. Pentru optimizarea si administrarea in conditii cat mai bune a veniturilor ce rezulta din raporturile contractuale care au ca obiect concesionarea bunurilor aflate in proprietatea municipiului Timisoara, 


In vederea stabilirii unui cadru care sa  permita administrarea in mod unitar, eficient si eficace in conditii de egalitate in tratament, trasparenta si nediscriminare si de imbunatatire a activitatii de urmarire a veniturilor nefiscale care rezulta din aceste raporturi contractuale, este necesara aprobarea unui model cadru privind contractele de concesiune a bunurilor imobile proprietatea municipiului Timisoara .

3. Avand in vedere modificarile legislative in materia inchirierilor intervenite prin intrarea in vigoare a Legii 289/2011 privind noul Cod Civil

In vederea corelarii contractelor de inchiriere a bunurilor imobile  din proprietatea publica si privata a municipiului Timisoara,  aflate in derulare, cu prevederi legale, pe de o parte, iar pe de alta parte, in vederea unei mai bune valorificari a acestor bunuri, este necesara modificarea contractelor de inchiriere avand ca obiect bunuri imobile terenuri si cladiri, cu exceptia spatiilor cu destinatia de locuinta  
Avand in vedere cele prezentate mai sus,
PROPUNEM:
 Emiterea unei hotarari de consiliu local prin care sa se aprobe:
1. Regulamentul cadru privind desfăşurarea licitaţiilor organizate pentru închirierea bunurilor aflate în proprietatea publică sau privată a Municipiului Timisoara, parte integranta din prezentul referat
2. Modelul cadru privind contractul de concesiune a bunurilor imobile aflate in proprietatea Mun. Timisoara, parte integranta din prezentul referat
3. Incheierea de acte aditionale la contractele de inchiriere a bunurilor imobile aflate in proprietate publica si privata a Municipiului Timisoara in sensul alinierii acestora la modelul cadru –fomularele 5 si 6 la Regulamentul cadru privind desfăşurarea licitaţiilor organizate pentru închirierea bunurilor aflate în proprietatea publică sau privată a Municipiului Timisoara, in ceea ce priveste: plata chiriei, facturarea si comunicarea facturilor, sanctiuni pentru neindeplinirea culpabila a obligatiilor, incetarea contractului prin reziliere si caracterul executoriu. 

